# data[].attributes.attachment_link.readable_text
Težavnost: enostavno

Tehnika: 45 min

Se spomnite ustvarjanja pisanih praskank pri likovnem pouku, ko smo risalni list najprej prebarvali z voščenkami, pisano površino pa potem prekrili s črno tempero in praskali z zobotrebcem? To tehniko lahko prenesemo tudi na okraševanje pravih ali plastičnih jajc.

Uporabljeni izdelki
Dodaj vse uporabljene
artikle v košarico
Postopek

Se spomnite ustvarjanja pisanih praskank pri likovnem pouku, ko smo risalni list najprej prebarvali z voščenkami, pisano površino pa potem prekrili s črno tempero in praskali z zobotrebcem? To tehniko lahko prenesemo tudi na okraševanje pravih ali plastičnih jajc.

Za delo potrebujemo:
- kokošja jajca,
- plastična jajca,
- voščenke,
- črno akrilno barvo,
- zobotrebce.

Uporabimo lahko prava jajca, ki jih predhodno skuhamo ali pa plastična jajca.
Barva lupine vpliva na končno barvo, zato imajo kokošja jajca bolj rumenkast ton poslikave, bela plastična jajca pa imajo bolj pastelne tone.

Površino jajca prekrijemo z voščenkami v poljubnih barvnih kombinacijah.
Uporabimo kontrastne barve, da bodo kasneje prehodi pod črno površino dobro vidni.

Z voščenkami pobarvano jajce pobarvamo s tanko plastjo črne akrilne barve.

Ko je barva popolnoma suha, z zobotrebcem začnemo z odstranjevanjem črne barve.

Narišemo lahko različne geometrijske vzorce, listke, cvetove ali pa se preizkusimo v kaligrafski pisavi.

# data[].attributes.attachment_link.description
Težavnost: enostavno Tehnika: 45 min Se spomnite ustvarjanja pisanih praskank pri likovnem pouku, ko smo risalni list najprej prebarvali z voščenkami, pisano površino pa potem prekrili s črno tempero in praskali z zobotrebcem? To tehniko lahko prenesemo tudi na okraševanje pravih ali plastičnih jajc.

# data[].attributes.body
Orehova potica

# data[].attributes.headline
Ideje za izdelavo velikonočno dekoracije!

# data[].attributes.subject
Ideje za izdelavo velikonočno dekoracije!

# data[].attributes.body
Izdelaj enega ali več izdelkov za praznično okrasitev mize.

# data[].attributes.body
In še več idej za velikonočno pojedino.

# data[].attributes.attachment_link.readable_text
Velikonočne šege in navade so globoko zakoreninjene v nas. Pomemben del praznovanja so tudi velikonočne jedi. Poskrbimo, da se bo tudi letos miza šibila pod velikonočnimi dobrotami!

Velika noč (tudi vazem, vuzem, vuzam, vezom ipd.) je poleg božiča največji in najstarejši krščanski praznik, ko se kristjani zberejo v cerkvah, da praznujejo Kristusovo vstajenje od mrtvih. Datum velike noči ni stalno določen v koledarju, ampak ga moramo vsako leto računati po luninem koledarju. V zvezi s praznovanjem velike noči v bistvu ne moremo govoriti zgolj o enem dnevu, ampak kar o obdobju, ki traja vse od srede po pustnem torku (t. i. pepelnična sreda) do velikonočne nedelje. Tako bi lahko rekli, da se velika noč začne s postom in konča ob bogato obloženi mizi, na kateri ima prav posebno mesto meso, ki se mu je bilo med postom treba odreči. Post lahko traja štirideset dni (od pepelnične srede do velike noči) ali se ga držimo zgolj na veliki petek pred veliko nočjo.

Do velike noči imajo gospodinje veliko opraviti: hiša mora biti pospravljena od kleti do podstrehe, okna pomita, perilo oprano in prelikano, pripravljene pa morajo biti tudi številne jedi. In prav velikonočne jedi imajo pomembno mesto v velikonočnem praznovanju. Če bi velikonočni zajtrk začeli drugače kot s potico, šunko, pirhiin hrenom, bi bilo nekaj zelo narobe. Seveda se ni treba tako zelo strogo držati tradicije in lahko kakšno jed tudi dodamo, jo postrežemo za kosilo ali na velikonočni ponedeljek. Pomembno je zgolj to, da se družina zbere ob bogato obloženi mizi in uživa ob dobri domači hrani!

# data[].attributes.attachment_link.description
Velikonočne šege in navade so globoko zakoreninjene v nas. Pomemben del praznovanja so tudi velikonočne jedi. Poskrbimo, da se bo tudi letos miza šibila pod velikonočnimi dobrotami! Velika noč (tudi vazem, vuzem, vuzam, vezom ipd.) je poleg božiča največji in najstarejši krščanski praznik, ko se kristjani zberejo v cerkvah, da praznujejo Kristusovo vstajenje od mrtvih.

# data[].attributes.body
Izberi si vsaj enega izmed opisanih postopkov in pomagaj pri spomladanskem čiščenju stanovanja.

# data[].attributes.attachment_link.readable_text
Tako naš varni dom kaj kmalu postane pravi mali kemijski laboratorij, poln toksinov, ki vplivajo tako na naše zdravje kot na okolje. Hkrati pa pozabljamo, da je v skoraj vsaki kuhinji na voljo cela vrsta sestavin, primernih za domača čistila, s katerimi bomo prihranili denar, predvsem pa naredili nekaj dobrega zase in za okolje. Za domača čistila lahko uporabimo različne snovi, denimo limonov sok, oljčno olje, najširši spekter uporabe pa imata zagotovo beli alkoholni kis in soda bikarbona. Z njima je mogoče očistiti skoraj vse. Zbrali smo nekaj preprostih nasvetov, kako ju uporabljati.
Čistilo za kozarce Potrebujemo:

2 skodelici belega kisa

vročo vodo

plitvo posodo ali nizko plastično kad

Zaradi trde vode lahko kozarci hitro izgubijo sijaj in postanejo motni, čeprav jih perete v pomivalnem stroju. Prvotni videz jim lahko povrnete že z nekaj kapljicami kisa. Kuhinjsko krpo ali brisačo napojite z nekaj žlicami belega kisa in jih s tem umijte oziroma obrišite. Bodite brez skrbi, kozarci ne bodo imeli okusa po kisu in neprijeten vonj bo hitro izhlapel.

Druga možnost je, da kozarce dobesedno namočite v kis. V plitvo posodo nalijte vročo vodo, dodajte dve skodelici belega kisa in kozarce za nekaj časa potopite vanjo. Čez čas jih vzemite ven, otresite odvečno vodo in pustite, da se posušijo.

Kis lahko dodate tudi v pomivalni stroj, a učinek ne bo tako očiten, zlasti če imate zelo trdo vodo. Čistilo za madeže na preprogi: nemastne madeže na preprogi lahko odstranite z mešanico čajne žličke tekočega detergenta in čajne žličke kisa, ki ju dodate v vrček mlačne vode. Z mehko ščetko ali brisačo nanesite čistilo neposredno na madež in nežno podrgnite. Sperite z brisačo, namočeno v čisto vodo, in osušite. Po potrebi postopek ponovite. Ko ste madež uspešno odstranili, preprogo na hitro posušite s sušilnikom za lase ali ventilatorjem. Najbolj uspešni boste pri svežih, še ne zasušenih madežih.

Čistilo za okna: za sijoča okna, na katerih ni vidnih sledi brisanja s krpo, zmešajte enako količino belega kisa in enako količino tople vode. Pomito okno obrišite s suho mehko krpo.

Odstranjevanje madežev na lesu: madeže, ki jih na leseni mizi pustijo mokri kozarci, lahko odstranite z mešanico belega kisa in oljčnega olja v razmerju 1:1. S čistilom nežno podrgnite po madežu in na koncu površino spolirajte.

Odstranjevanje vodnega kamna: če se vam na dnu grelnika vode ali avtomata za kavo nabira vodni kamen, posodo napolnite z belim kisom in aparat vključite, kot da bi želeli pripraviti napitek. Ko je postopek končan, posodo temeljito sperite z vodo.

Čistilo za nakit: zlati nakit lahko očistite tako, da ga za 15 minut namočite v skodelico jabolčnega kisa. Potem ga do suhega obrišite z mehko krpo.
Čistilo za odtoke Potrebujemo:

¼ skodelice sode bikarbone

½ skodelice belega alkoholnega kisa

skodelico vroče vode

Sodo bikarbono natresite neposredno v odtok in pustite stati nekaj minut. Čez prelijte mešanico vroče vode in kisa ter odtok zaprite z zamaškom, saj se bodo sestavine zaradi reakcije začele močno peniti. Pustite učinkovati 5 do 10 minut, nato splaknite z vročo vodo.

OPOZORILO: Ta metoda ni primerna, če ste pred tem že uporabili kupljeno čistilo za odtoke, saj lahko kis v stiku s čistilom povzroči nastanek nevarnih hlapov.

Čistilo za straniščno školjko: nekaj sode potresemo po notranjosti straniščne školjke, tako kot bi storili z vsakim drugim čistilom. Pustimo stati kako uro, nato s krtačko podrgnemo za robom in splaknemo.

Odstranjevalec vonjav: soda bikarbona absorbira neprijetne vonjave. Nekaj je natresemo v škatlo ali skledo in postavimo v hladilnik, lahko pa jo potresemo tudi po dnu koša za smeti, da bi omilili smrad.

Zažgana hrana: če se vam je med kuhanjem hrana prijela in zažgala na dnu kozice, jo posujte s sodo bikarbono in prelijte z vročo vodo. Namakajte vsaj eno uro ali več in hrana bo odstopila od dna, posodo pa boste bistveno laže očistili.

Pranje perila: da bodo vaša oblačila dišala bolj sveže in dlje časa ohranila žive barve, pri vsakem pranju dodajte v stroj pol skodelice sode bikarbone. Količino pralnega praška lahko potem prepolovite, perilo pa bo kljub temu oprano enako dobro.

Odstranjevanje madežev: zmešajte tri enote sode bikarbone in eno enoto vode, da dobite gosto pasto. Z njo boste brez težav odstranili trdovratne madeže v kuhinji in kopalnici.

# data[].attributes.attachment_link.title
Deloindom - Domača čistila: Naravna, a enako učinkovita

# data[].attributes.attachment_link.description
Tako naš varni dom kaj kmalu postane pravi mali kemijski laboratorij, poln toksinov, ki vplivajo tako na naše zdravje kot na okolje. Hkrati pa pozabljamo, da je v skoraj vsaki kuhinji na voljo cela vrsta sestavin, primernih za domača čistila, s katerimi bomo prihranili denar, predvsem pa naredili nekaj dobrega zase in za okolje.

# data[].attributes.attachment_link.readable_text
Ste kdaj prebrali, kakšne kemikalije se skrivajo v običajnih čistilih, kupljenih v trgovini? Groza! Ključne sestavine za pripravo mnogo bolj naravnih čistil, kot sta kis in soda bikarbona, pa že čakajo v vaši shrambi. Priprava teh eko čistil vam bo vzela le nekaj minut, vi pa boste naredili nekaj dobrega za svoje zdravje in okolje. Pa tudi za svoj žep, saj boste na dolgi rok prihranili kar nekaj evrov.

Varnostno opozorilo: nikoli ne mešajte čistil na bazi amoniaka z belilnim sredstvom, ki vsebuje klor, ali z izdelki, ki vsebujejo varikino, kot je denimo čistilo za pomivalni stroj v prahu. Plini, ki se sproščajo ob kombinaciji teh snovi, so izjemno nevarni. Preden kar koli mešate, dobro preberite, kaj piše na etiketi!

1. Čistilo za medenino, baker in srebro

Potrebujete: limonin sok, kečap, namizno sol, vodo.

Za čiščenje predmetov iz medenine uporabite limono in sol, za tiste iz bakra kombinacijo kečapa in soli, za srebrne predmete pa vodo in sodo bikarbono. Kako? Oglejte si v spodnjem videu!

2. Čistilo za ročaje in kopalnico

Potrebujete: vinski kis, limonin sok, sol, vodo.

Za čiščenje ročajev na vaših vitrinah in omarah, ki niso lakirani, ter kopalniških elementov ovlažite gobico z vinskim kisom ali limoninim sokom ter posujte s soljo. Rahlo drgnite po površini, ki jo želite očistiti, dobro sperite z vodo in nato takoj posušite s čisto mehko krpo.

3. Večnamensko čistilo

Potrebujete: 4 jedilne žlice sode bikarbone, 1 liter tople vode.

Za čiščenje kuhinjskega pulta, gospodinjskih aparatov in notranjosti hladilnika je vse, kar potrebujete, soda bikarbona. Z njeno pomočjo bo nerjaveče jeklo v pomivalnem koritu ponovno zasijalo. Zmešajte sodo bikarbono in toplo vodo, zljite na čisto gobo in počistite.

4. Čistilo za trdovratne madeže

Potrebujete: 130 gramov boraksa, polovico limone.

Trdovratni rjasti madeži na porcelanu in tisti na pomivalnem koritu ter ceveh iz emajla niso varni pred tem težkokategornikom med domačimi čistili! Limono podrsajte po boraksu, podrgnite po želeni površini in nato sperite. ( Pozor: ne poskušajte na marmorju ali granitu.) In kako se vsega tega lotiti, si oglejte v naslednjem videu:

Pripravila: Tanja Žuvela
Uvodna fotografija: Pro Healthy Tips

# data[].attributes.attachment_link.title
4 domača čistila, ki jih lahko naredite sami. Izdelava je preprosta!

# data[].attributes.attachment_link.description
Ste kdaj prebrali, kakšne kemikalije se skrivajo v običajnih čistilih, kupljenih v trgovini? Groza! Ključne sestavine za pripravo mnogo bolj naravnih čistil, kot sta kis in soda bikarbona, pa že čakajo v vaši shrambi. Priprava teh eko čistil vam bo vzela le nekaj minut, vi pa boste naredili...

# data[].attributes.attachment_link.readable_text
Kljub vse močnejšim čistilnim sredstvom na trgu, nam čiščenje lahko vzame veliko časa in denarja, hkrati pa zaradi strupenih kemičnih sestavin vpliva na naše zdravje. Če želite poskrbeti zase in za okolje, potem je čas da začnete uporabljati naravna čistila.

Sestavine za domača čistila imamo skoraj vedno pri roki, poleg tega pa so tudi mnogo cenejša in včasih bolj učinkovita. Limona, kis, pecilni prašek, celo star časopis so naravnost odlična sredstva pri spomladanskem čiščenju. Preberite nekaj preprostih nasvetov:

Čistilo za posodo - Groba sol dela čudeže pri drgnjenju bakrenih in keramičnih posod za peko. Za pomivanje ostale posode, pripravite svoje naravno čistilo, brez boraksa po naslednjem receptu.

Čistilo za pečico - Potresite sodo bikarbono na dno pečice, da je v celoti pokrito in poškropite z vodo. Občasno ponovno poškropite, nato pa pustite počivati čez noč. Zjutraj se mast in umazanija preprosto obrišeta s krpo.

Čistilo za okna - Zmešajte 1 l vode in dodajte večjo skodelico alkoholnega kisa. Steklene površine poškropite, obrišete jih lahko s časopisnim papirjem.

Odstranjevanje vodnega kamna - Coca cola, kis, razredčena citronska kislina ali sok limone bo uspešno odstranil vodni kamen.

Poliranje pohištva -Skodelico limoninega soka zmešajte z 1 žlico olivnega olja in 1 žlico vode. Zmes nanesite na pohištvo z mehko krpo.

Čistilo za tla - Zmešajte 100ml belega kisa in 4 litre vroče vode. To čistilno sredstvo lahko uporabite na lesenih tleh, linoleju, ploščicah...

Čistilo za straniščno školjko - Kis uničuje mikrobe in vonjave. V školjko vlijte eno skodelico in pustite delovati 10 minut, nato pa izplaknite z vodo.

Čistilo za odtok - Potrebujete 60 g sode bikarbone, 110 g soli in 125 ml nerazredčenega belega kisa. Mešanico teh sestavin vlijte v odtok. Počakajte četrt ure, potem pa v odtok prilijte še vrelo vodo.

Barbara Oswald
Foto: inhabitots.com, begreen.botw.org

*****************************************************************************************************

Bi radi vedeli, katero je vaše DJOTIŠ* nebesno znamenje? Vpišite svoje podatke tukaj in prejeli boste brezplačen odgovor.
Djotiš je vedska astrologija in psihologija, ki s svojim orodjem, znanjem in vedenjem usmerja človeka k srečnemu življenju. Sezite do zvezd :)!

# data[].attributes.attachment_link.description
Kljub vse močnejšim čistilnim sredstvom na trgu, nam čiščenje lahko vzame veliko časa in denarja, hkrati pa zaradi strupenih kemičnih sestavin vpliva na naše zdravje. Če želite poskrbeti zase in za okolje, potem je čas da začnete uporabljati naravna čistila.

# data[].attributes.attachment_link.readable_text
Najdlje se zadržimo pri čiščenju dveh prostorov, kopalnice in kuhinje. Toaletno školjko, umivalnik in kopalno kad ali prho bomo najlažje očistili in odišavili s čistilom, ki ga pripravimo iz samo treh sestavin. Potrebujemo le ½ lončka vinskega kisa, ½ lončka sode bikarbone in 4 do 5 kapljic eteričnega olja poljubnega vonja, da odišavimo školjko. Če želite školjko razkužiti, priporočamo eterično olje čajevca. Čistilo pripravimo vsakič sproti in sicer tako, da najprej v školjko vlijemo vinski kis, nato nakapamo eterično olje in nazadnje vanjo stresemo še odmerjeno količino sode bikarbone. Ko dodamo sodo, se bo mešanica začela močno peniti in bo narasla. Pustimo učinkovati vsaj 15 minut, nato školjko očistimo z gobico in splaknemo.

Tudi kabino za prhanje lahko očistimo z domačim pršilom. Zanj uporabimo 2 lončka vinskega kisa in 2 žlici tekočega čistila za ročno pranje posode, ki ju nalijemo v steklenico s pršilko. Čistila bo dovolj za nekajkrat.

Kabino za prhanje popršimo in pustimo čistilo učinkovati nekaj minut, nato jo speremo. Najlažje bomo kabino očistili takoj po prhanju, ko je v njej še vroča para, ki pomaga razgraditi umazanijo. Čistilo je zelo uporabno tudi za čiščenje kopalne kadi.

Plesen, ki se razvije v kabini za prhanje in okoli kopalne kadi, kjer se zadržuje vlaga in je temperatura ugodna za njihov razvoj, lahko odpravimo z naslednjim pršilom. Potrebujemo destiliran vinski kis, naravno eterično olje čajevca in vodo. V čisto steklenico s pršilko nalijemo vinski kis in vodo v razmerju 80 : 20. Pazimo, da steklenice ne napolnimo do vrha, saj bomo dodali še eterično olje in sicer po 1 čajno žličko eteričnega olja čajevca na 1 lonček tekočine. Torej, če imamo litrsko steklenico, vanj dodamo 4 čajne žličke eteričnega olja čajevca. Pomembno je, da plesen čistimo sproti, da se ne razširi po prostoru. Steklenico pred vsako uporabo močno pretresemo in popršimo po površini s plesnijo in pustimo učinkovati dalj časa. Pršilo ima močan vonj, zato je dobro, če v prostoru odpremo okno. To domače čistilo je zelo učinkovito pri odpravljanju plesni v kopalnici, ne pa tudi z zidnih sten, oblek, vzmetnic ...

Plesen v kabini za prhanje ali okoli kopalne kadi lahko odpravimo z razpršilom iz destiliranega vinskega kisa, eteričnega olja čajevca in vode.

Zelo trdovratno je čiščenje kuhinje, predvsem pečice in štedilnika. S tem nehvaležnim opravilom radi odlašamo, zato se maščoba v njej rada "zapeče". Zlahka jo bomo očistili z mešanico, ki jo pripravimo iz ½ lončka sode bikarbone in 3 žlic vode. V manjši posodici zmešamo obe sestavini v gosto pasto. Z njo izdatno premažemo umazanijo v pečici, pustimo jo učinkovati 0d 4 do 6 ur, da se posuši. Najbolje da to storimo zvečer in pustimo učinkovati do jutra, nato pasto odstranimo s suho čistilno gobico. Morebitne ostanke paste odstranimo tako, da jih popršimo z vinskim kisom, ta bo stopil sodo in jo bomo zlahka obrisali s površine. Pasta je uporabna tudi za čiščenje rešetke v pečici.

Tudi odstranjevanja maščobe v pečici se lotimo z mešanico dveh naravnih sestavin: sode bikarbone in vode.

Z maščobo umazane delovne površine v kuhinji, jedilno mizo in hladilnik pa lahko razmastimo z domačim razmaščevalcem: 1 in 3/4 lončka destilirane vode, 2 žlici tekočega kastiljskega mila, 20 kapljic eteričnega olja pomaranče nalijemo v steklenico s pršilko in dobro pretresemo, da se sestavine pomešajo. Z uporabo destilirane vode podaljšamo rok uporabe prišila, kastiljsko milo pomaga očistiti in razkužiti površino, eterično olje pomaranče pa je močan razmaščevalec in razmasti tudi zastarano maščobo. Čistilo uporabljamo po potrebi, pred vsako uporabo steklenico močno pretresemo. Površino, ki smo jo popršili s čistilom, po nekaj minutah obrišemo s suho krpo ali papirnato brisačko.

# data[].attributes.attachment_link.description
Najdlje se zadržimo pri čiščenju dveh prostorov, kopalnice in kuhinje. Toaletno školjko, umivalnik in kopalno kad ali prho bomo najlažje očistili in odišavili s čistilom, ki ga pripravimo iz samo treh sestavin. Potrebujemo le ½ lončka vinskega kisa, ½ lončka sode bikarbone in 4 do 5 kapljic eteričnega olja poljubnega vonja, da odišavimo školjko.

# data[].attributes.attachment_link.readable_text
Velika noč je pred vrati in tradicionalno bo večina Slovencev k svojemu velikonočnemu zajtrku poleg hrena, šunke in potice vključila tudi pirhe. Najpogosteje jih barvamo s kupljenimi barvami ter polepimo z nalepkami ali za bolj naraven izgled uporabljamo čebulne lupine. Kako pa še lahko preprosto in čudovito okrasimo pirhe, da ne bodo enaki kot vsako leto poprej, si oglejte v nadaljevanju.

Da bi pirhe lahko lepo pobarvali, je potrebno upoštevati nekaj nasvetov za njihovo kuhanje. Jajca vsaj nekaj časa pred kuhanjem vzemite iz hladilnika in jih pustite na sobni temperaturi. Jajca damo v hladno vodo in jih začnemo segrevati. Ogenj naj bo najprej močan, kasneje ga zmanjšamo. V vodo je priporočljivo dati čajno žlico jabolčnega kisa ali soli, ki preprečujeta, da bi se beljak razlil iz morebiti počenega jajca. Da bodo jajca trdo kuhana naj vrejo 8 do 10 minut. Pirhe boste najlepše in najlažje pobarvali, če boste uporabili jajca z "belo" lupino. Tovrstna jajca niso "umetna" kot je zmotno prepričanje nekaterih potrošnikov, temveč je barva jajčne lupine odvisna od pasme kokoši.

Servietna tehnika barvanja pirhov

Najprej izberite papirnate serviete s poljubnimi motivi in jih ločite na sloje. Za izdelavo pirhov potrebujete le zgornji, potiskan sloj. Serviete narežite na manjše kose (med 3x3 in 5x5 cm) nato pa enega za drugim polagajte na ohlajena kuhana jajca. Papirček nežno premažite z zmesjo decilitra vode, ki ste mu dodali dve žlici sladkorja v prahu, da se servieta prime jajca. Najprej jajca polepite na eni strani, ko se ta posuši pa nadaljujte še na drugi polovici. Na isti del jajca položite le en kos serviete, drugače bo pirhe zelo težko lupiti.

Pirhi v teranu

Za čudovite temno vijolične pirhe s kristalčki jajca prekrite s teranom (lahko uporabite tudi refošk) ter pustite vreti 8 do 10 minut. Posodo nato odstavite in pustite, da se jajca v vinu ohladijo. Za najboljši učinek, jih v vinu pustite stati preko noči. Nato jih vzemite iz vina in pustite, da se sama posušijo (saj s tem vzpodbudite tvorjenje značilnih kristalčkov). Jajc ne mažite z maščobo, saj bo le ta pokvarila njihov izgled.

Barvanje pihov z rižem

Jajca najprej trdo skuhajte in nato še topla - enega za drugim položite v posodo, kamor ste nasuli nekaj surovega riža ter nekaj kapljic barve za pirhe. Posodico pokrijte in z jajcem vred pretresite, da se na jajcu tvorijo vzorci. Jajce vzemite iz posode, iz njega očistite prijet riž ter ko je barva suha, po želji postopek ponovite še z drugo ali enako barvo (za intenzivnejše obarvanje). Namesto riža lahko uporabite tudi koruzo za pokovko, surov fižol, kikiriki ali drugo podobno zrnato strukturo.

Prav tako pa lahko jajca daste v najlonsko nogavico, obložite s surovim rižem in pobarvate v izbrani barvi. Vzorci, ki jih riževa zrna pustijo na jajčni lupini so čudoviti in unikatni.

Pirhi z vzorci iz voska

Kuhana jajca lahko poslikate z voskom iz stopljene sveče. Enostavnejše bo, če se zadeve lotite s posebej zato izdelanim črtalom tjanting, če pa ga nimate, ne bo nič narobe, če vosek nanašate z zobotrebcem ali ga po pirhih za bolj umetniški izgled preprosto pokapate. Ko se vosek strdi, jajca pomočite v barvo in vse, razen povoskanih delov se bo obarvalo. Vosek lahko nato spraskate iz suhih pirhov ali pa ga pustite na njih.

Barvanje pirhov s svilo

Za tovrstno barvanje potrebujete kose svile (v velikosti nekje 20x20 centimetrov, priporočljivo pa je, da je blago gosto tkano (idealne so kravate), čim debelejše in v močnejših in temnejših barvah). Vanjo tesno zavijete surovo jajce in ga zavežite s sukancem ali elastiko, preko svile pa ovijte še bel bombaž, ki bo preprečil prelivanje barv med jajci. Jajca kuhajte v vodi z dodatkom dveh žlic kisa in sicer 25 minut po vretju. Jajca nato poberete iz vode in jih pustite, da se v svili ohladijo. Ko jih odvijete bo rezultat navdušujoč.

Polovično pobarvani pirhi

Polovično barvanje pirhov bo do izraza najbolje prišlo, če uporabljate bela jajca. Kuhana in še vroča jajca potopite v barvi le do določenega dela. Lahko ustvarite tudi "ombre" izgled, če pirh postopno pomakate (priporočamo, da vsake 30 sekund, jajce potopite za nekje 1,5 cm), s čimer boste dosegli postopno obarvanje.

Barvanje pirhov s peno za britje.

Jajca skuhajte nato pa dno posode prekrite s peno za britje (nujno uporabite peno in ne gel). Vanjo nato nakapajte po nekaj kapljici barv (hkrati uporabite 2-4 da se ne bodo zaradi preveč odtenkov zlile v rjavo, ter z zobotrebcem potegnite linije in vijuge, da tvorite vzorce oziroma barve pomešajte, da se med seboj prelijejo. Ko ste z vzorcem zadovoljni, dajte v posodo jajca in jih iz enega do drugega dela posode zakotalite v ravni liniji. Nežno jih vzemite iz posode in pustite nekaj minut, da se posušijo. Peno nato obrišite z jajca, barve pa se bodo med tem že vpile v jajčno lupino.

Vzorci s lepilnim trakom

S pomočjo lepilnega traku lahko ustvarite čudovite vzorce. Kuhano jajce najprej oblepite s lepilnim trakom in pobarvajte v svetlejši barvi, nato pa trak odstranite in še enkrat pobarvajte v nekoliko temnejši barvi. Trak lahko vmes tudi prestavite in tako ustvarite čudovite vzorce. Če uporabljate belo jajce, lahko trak razporedite v poljubne vzorce in ustvarite pirhe v dvobarvni kombinaciji. Eno izmed idej kako se lahko lotite tega projekta najdete spodaj.

Bleščeči prihi

Kuhana in ohlajena jajca lahko popolnoma ali delno oblečemo v bleščice. Da bi kakovost jajc ohranili na najvišjem nivoju lahko kot lepilo uporabimo zgolj mešanice moke in vode, ki jo na jajce nanesemo s čopičem. Jajca nato popolnoma ali delno pomočimo v bleščice in pustimo, da se "lepilo" dobro posuši. Če želimo med jajcem in bleščicami potegniti ravne linije, si lahko pomagamo z lepilnim trakom, za zaščito preostalega dela jajca, prav tako pa lahko s pomočjo šablon na jajca nanesemo lepilo le v obliki zvezd ali pik, ki bo omogočilo, da se bleščice jajca primejo le v želeni obliki.

Pirhi s pravim cvetjem

Za pripravo teh umetnin, boste potrebovali kuhana in ohlajena bela jajca ter cvetlice, ki jih naberite vsaj dan pred izdelavo pirhov. Cvetove in lističe razporedite na papir, v položaje, kakor jih želite imeti na pirhih. Cvetlice stisnite med knjigami in obtežite preko noči, da se stisnejo (dlje kot jih pustite, lepši bo rezultat). Nato z lepilom premažite površino jajca in cvetje po njem razporedite po želji. Ko se nekoliko posuši, s čopičem nanesite lepilo še preko cvetlice, da bi preprečili njeno razpadanje. Pirhe dobro posušite in umetnina je končana. Seveda lahko pirhe izdelate tudi iz izpihanih jajc in jih uporabite kot okrasitev tudi naslednje leto.

Pirhi z zlato ali srebrno folijo

Pirhe najprej skuhate in pobarvajte v izbrano barvo ter osušite in popolnoma ohladite. Nato jih premažite z lepilom (izberite takšnega, ki ne bo škodovalo kakovosti jajca, ali pa tehniko uporabljajte na izpihanih jajcih). Folijo nato nežno ovite in nalepite na jajce. Ko bo suha in stabilno pritrjena, jo na nekaterih delih potegnite iz jajca, da bodo na njem ostali le delci folije, kar bo jajcu dalo ekstravaganten izgled.

Ustvarjanje z voščenko na vročem jajcu

Jajca najprej skuhajte, nato pa na še vroča narišite vzorce z voščenko. Če uporabljate več barv pazite, da se ne bodo med seboj preveč prelile in ustvarile rjavega odtenka.

Barvanje pirhov s čipko

Pirhe se s čipko barva podobno, kot kadar za vzorce uporabljamo najlonsko nogavico. Še topla kuhana jajca ovijte s čipko (lahko uporabite podolgovat kos, ali pa z njo obdate celo jajce) in jo trdno pričvrstite z elastiko. Jajce pomočite v barvo, ki sto ji dodali žlico kisa in pustite v njej 5 minut. Ko boste iz obarvanega jajca odstranili čipko, bo rezultat čudovit.

Barvanje pirhov z lakom za nohte

Za to tehniko potrebujete nekaj lakov za nohte in posodico z vodo sobne temperature. Ker lak za nohte vsebuje škodljive kemikalije, vam to tehniko priporočamo na izpihanih jajcih, kljub temu, da jo nekateri z veseljem uporabljajo tudi na trdo kuhanih. V vodo nakapajte po nekaj kapljic laka za nohte, nato pa z zobotrebcem ustvarite vzorec, ki vam odgovarja. V primeru, da je lak potonil je voda pretopla ali premrzla. Ko vam je ustvarjen vzorec všeč, v vodo potopite jajce in ga v vodi zadržite nekaj sekund. Z enim vzorcem in enim potopom boste najverjetneje uspeli prekriti polovico jajca.

Škropljeni pirhi

Za poslikavo pirhov lahko kuhana in že pobarvana jajca postavite na mizo, ki ste jo zaščitili s časopisnim papirjem. V barvo za pirhe nato pomočite staro zobno ščetko in s prstom škropite po pirhih tako dolgo, da boste z rezultatom zadovoljni. V primeru, da želite uporabiti več barv počakajte, da se vsaka iz med njih posuši, preden škropite z drugo.

Pirhi z rastlinskimi vzorci

Klasični rastlinski vzorci na pirhih se tradicionalno izdelujejo v kombinaciji z naravno barvo iz čebule. Za izdelavo potrebujete sveže cvetove ali liste rastlin (trobentice, peteršilj, cvetovi bezga, listi korenja, detelja, itd.) ki jih položite na surovo jajce (za lažjo pritrditev uporabite kapljico vode, nato pa jajce ovijte v najlonsko nogavico in jo močno napnite, da bo list ali cvet ostal na svojem mestu. Nogavico na drugi strani zavežite s sukancem ali elastiko in jajca kuhajte v naravni barvi, oziroma potopite v kupljeni.

Barvanje pirhov z elastikami

Elastike so lahko odličen pripomoček, ki na pirhe pričarajo čudovite vzorce. Z elastikami različnih debelin poljubno obdajte jajce preden ga pomočite v barvo, oziroma že surovo, če ga nameravate kuhati v barvi.

Za nekoliko bolj divji izgled, lahko pirhe namočite v različnih barvah, brez da bi premikali elastike. Najboljši učinek boste dosegli s tremi barvami - jajce naj se v dveh namaka le z nasprotnima polovicama lupine, v tretjo pa ga pomočite tako, da bo linija na ožjem premeru.

Napisi na pirhih

Pirhe lahko enostavno popišemo tudi s pisalom, ki ni škodljiv za zdravje (ali to izvajamo na izpihanih jajcih). Prav tako pa se bo na jajcu lepo poznal tudi napis, ki ga bomo nanj napisali z mehkejšim navadnim svinčnikom.

Nanos barve z gobico

Barvo lahko na pirhe nanesemo tudi s pomočjo stare, čiste in suhe gobice za pomivanje posode (ali kakšnega podobnega kosa pene). Vse kar morate storiti je da gobico namočite v barvo, nato pa nežno pritiskate na površino še toplega, kuhanega jajca. Gobice ne vlecite po površini, razen če si želite ustvariti izgled barvanja z vodenimi barvicami.

Barvanje z naravnimi barvami

Pri barvanju z naravnimi barvami naj bi veljalo, da barvili pripravimo v razmerju 1 pest sestavine in 1 deciliter vode. Vodo z dodanim barvilom pustimo vreti med 15 minut in 1 uro - odvisno od tega, kako intenzivno barvo želimo. Da okrepimo barvo lahko zmešamo tudi več sestavin, ki dajejo pirhom isto barvo. Ko je barvilo pripravljeno, vanj dodamo še eno žlico kisa na deciliter barve, nato pa v njem potopimo kuhana jajca in počakamo, da dosežejo želeno barvno intenzivnost. Na koncu jih za večji sijaj pomažemo z oljem.

Rjava ali krem - kava (kavo skuhamo, kot bi kuhali nekoliko močnejšo turško kavo in ji dodamo jajca. Počasi segrevamo in kuhamo na majhnem plamenu), črni čaj (jajca enostavno skuhamo v nekoliko močnejšem čaju), čebulna lupina (za nekoliko bordo odtenek, lahko uporabite olupke rdeče čebule).

Roza - rdeča pesa (peso narežemo na koščke in prelijemo z vodo, dodamo žlico kisa in v tem kuhamo jajca)

Modra - listi rdečega zelja, čaj iz posušenih borovnic (jajca enostavno skuhamo v nekoliko močnejšem čaju)

Rdeča - vložene češnje

Rumena - pomarančni ali limonini olupki, kamilični čaj, mleta kumina, žafranika, kurkuma(začimbe skuhamo v vodi v podobnem razmerju, kot bi kuhali močnejšo turško kavo in v tej mešanici nato skuhamo jajca)

Rjavo-oranžna - čilijev prah (začimbe skuhamo v vodi v podobnem razmerju, kot bi kuhali močnejšo turško kavo in v tej mešanici nato skuhamo jajca)

Zelena - špinačni listi, brokoli

# data[].attributes.attachment_link.description
Velika noč je pred vrati in tradicionalno bo večina Slovencev k svojemu velikonočnemu zajtrku poleg hrena, šunke in potice vključila tudi pirhe. Najpogosteje jih barvamo s kupljenimi barvami ter polepimo z nalepkami ali za bolj naraven izgled uporabljamo čebulne lupine.

# data[].attributes.attachment_link.title
CSOD DC Dolenjska - Andreja Tomazin - Rumena narcisa